ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms ms nl id eo en ms ms ms id ms nl ms id ms ms id id id id hu ms id hu sv id id id id id id ms ms id id id id id ms ms ms ms id id id hbs_lat id id ms ms ms ms ms id id ja id id ms ms id id id en ms ms en en en en en en en en en en en en en id ms id id id en id id jv ms id id it es id id en id ms ms ms ms ms ms
Kerap Keletihan & Badan Lesu? Mungkin Ini 5 Puncanya Patut Anda Tahu
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Badan Sihat • 20 hari
hello doktor. badan saya selalu berasa cepat letih. waktu tengahari pula selalu rasa mengantuk manakala dalam jam 8.30 ke atas pula selalu rasa mengantuk terlalu awal. kenapa ya doktor
Lihat 0 lagi kiriman
Semua komen ada di sini
Badan Selalu Letih & Tidak Larat? Mungkin 5 Faktor Ini Puncanya
Ditulis oleh Asyikin Md Isa Disemak pada 14/08/2020
Disemak secara perubatan oleh Dr. Amy Kor
Letih adalah 1 keadaan normal untuk dialami. Namun jika kerap keletihan, mungkin ada faktor menjadi punca kelesuan badan yang hadapi. Jom ketahuinya lebih lanjut.
Sibuk dengan tugasan harian di tempat kerja mahupun di rumah boleh menyebabkan kita keletihan.
Namun, jika anda selalu berasa lesu dan keletihan, walaupun pada hari yang anda tidak sibuk, atau pada ketika anda sedang bercuti, ia adalah sesuatu yang pelik. Pernahkah anda terfikir punca atau faktor punca kelesuan badan yang menyebabkan anda kerap keletihan?
Anda mungkin mendapat tidur 7-8 jam sehari, tetapi adakah tidur itu tidur yang berkualiti?
Tidak mendapat tidur yang berkualiti adalah salah satu punca yang jelas menyebabkan kelesuan. Badan anda melakukan pelbagai perkara ketika anda tidur termasuk menyimpan memori, melepaskan hormon yang mengatur tahap metabolisme dan tenaga anda.
Menurut American Academy of Sleep Medicine and Sleep Research Society, apabila mendapat tidur yang berkualiti, anda biasanya akan bangun dalam keadaan yang segar, bertenaga dan lebih fokus.
Apa yang penting, tidur itu haruslah tidak diganggu untuk membenarkan minda melalui 5 peringkat kitaran proses tidur. Malah, untuk mendapat tidur yang mencukupi, anda harus mengekalkan rutin tidur untuk membantu mencegah keletihan.
Untuk memperbaiki waktu dan kualiti tidur, sebaiknya anda tidur dalam tempoh yang sama setiap malam, bertenang sebelum tidur dan melakukan pelbagai aktiviti pada siang harinya.
Namun, seandainya, anda berasa sukar untuk tidur dan mengesyaki berkemungkinan anda mengalami gangguan tidur, berbincang dengan doktor untuk mendapatkan pemeriksaan daripada pakar.
Kemurungan bukan sahaja masalah yang boleh mendatangkan gangguan kepada kehidupan seharian anda seperti untuk melakukan tugasan kerja atau rumah.
Tetapi masalah kesihatan ini turut akan menjejaskan cara anda makan, tidur serta apa yang anda rasakan tentang diri anda. Tanpa mendapatkan rawatan, simptom berkaitan kemurungan ini mungkin akan berlanjutan sehingga berminggu, berbulan, bahkan mungkin bertahun.
Tidak semua individu yang mengalami kemurungan akan melalui simptom yang sama.
Namun kemurungan boleh mengurangkan tenaga, mengubah corak tidur dan pemakanan, menganggu ingatan dan fokus serta membuatkan anda berasa putus harapan, tidak bernilai dan sentiasa berfikiran negatif.
Cara yang terbaik untuk mengatasi masalah ini adalah dengan berjumpa dengan pakar terapi dan perubatan yang bertauliah.
Anda tidak seharusnya membiarkan diri anda terus dilanda kemurungan kerana ia sememangnya akan menjejaskan kehidupan seharian dan perhubungan anda bersama individu di sekeliling anda.
Alahan terhadap makanan atau mengalami tindak balas sensitif terhadap sesuatu makanan, boleh menjadi punca kepada masalah kerap keletihan yang anda hadapi.
Reaksi sensitif atau rintangan terhadap sesuatu makanan mungkin menyebabkan masalah seperti ruam gatal, masalah sembelit, hidung berair atau sakit kepala. Tetapi,ia turut boleh menyebabkan keletihan.
Jika anda mempunyai alahan, menurut kajian yang diterbitkan dalam Archives of Internal Medicine, semakin teruk alahan yang anda hadapi, semakin ia akan menjejaskan tidur anda.
Alahan menyebabkan sistem imun anda untuk ‘bekerja’ secara berlebihan yang akan menyebabkan keradangan kronik dan keletihan dan mungkin mengganggu pernafasan yang membuatkan anda berdengkur – menjadikan anda kerap terjaga pada waktu malam.
Malahan, pengambilan ubatan untuk merawat alahan seperti antihistamin juga mungkin boleh mengganggu corak tidur anda.
Jika sesetengah makanan mungkin membuatkan anda letih, cuba untuk berbincang dengan pakar pemakanan untuk menjalankan pemeriksaan lanjut untuk menguji sama ada anda mungkin ada alahan terhadap sesuatu makanan atau tidak.
Adalah sesuatu yang normal untuk mempunyai tekanan dalam hidup.
Dan, sebenarnya tekanan ini membuatkan anda lebih berjaga dan dapat membantu untuk memberikan yang lebih baik dalam hidup anda seperti dalam tugasan kerja, temuduga – ianya memberikan sesuatu yang positif jika bersifat sementara.
Tetapi tekanan yang berlebihan atau kronik boleh menjejaskan tahap tenaga dan kualiti hidup anda – turut berhubung kait dengan keletihan.
Tekanan yang kronik boleh mendatangkan keletihan secara fizikal dan mental yang cenderung menyebabkan wujudnya masalah kesihatan lain.
Pelbagai situasi boleh menyebabkan tekanan – kerja, kewangan, perhubungan, kehidupan – ia takkan pernah berakhir. Bagaimana anda menghadapi tekanan boleh mempengaruhi tahap keletihan yang anda rasai. Jika anda merasa tertekan, anda boleh mencuba beberapa tip untuk menangani tekanan.
Masalah kesihatan dan perubatan, merupakan antara salah satu faktor yang boleh mengakibatkan anda kerap keletihan walaupun anda melakukan perubahan pada gaya hidup, bersenam, memperbaiki tahap tekanan dan mendapatkan tidur yang mencukupi.
Antara beberapa keadaan kesihatan yang menunjukkan keletihan sebagai salah satu simptomnya adalah seperti: anemia, tiroid yang tidak aktif, diabetes, kegelisahan, penyakit jantung, demam kelenjar, kehamilan serta kekurangan vitamin dan mineral.
Jika anda bimbang tentang keadaan ini, anda boleh berjumpa dengan doktor atau pakar perubatan untuk mendapatkan nasihat dan pemeriksaan lanjut tentang masalah ini, dengan kadar segera.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
HEALTHY LIVING > FATIGUE
https://www.healthywomen.org/content/article/11-reasons-youre-tired-all-time / Accessed on April 3, 2019.
Why am I tired all the time?
https://www.your.md/condition/tiredness-and-fatigue-why-am-i-tired/ / Accessed on April 3, 2019.
10 reasons why you might be feeling tired all the time
https://www.your.md/blog/10-reasons-why-you-might-be-feeling-tired-all-the-time/ / Accessed on April 3, 2019.
How to Know If Your Fatigue Is Normal
Terlalu Penat Kerja Boleh Sebabkan Berdengkur Pada Waktu Malam?
Rasa Lesu Ketika Bangun Tidur? Lakukan Senaman Regangan Ini Untuk Kekal Segar, 10 Minit Saja!
Ditulis oleh Asyikin Md Isa Disemak pada 14/08/2020
Disemak secara perubatan oleh Dr. Amy Kor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.